CELEX: 22012D0202
Language: mt
Date: 2012-10-26 00:00:00
Title: Deċiżjoni tal-Kumitat Konġunt taż-ŻEE Nru 202/2012 tas- 26 ta’ Ottubru 2012 li temenda l-Anness XX (Ambjent) għall-Ftehim ŻEE

24.1.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 21/54
               
            DEĊIŻJONI TAL-KUMITAT KONĠUNT TAŻ-ŻEE
      Nru 202/2012
      tas-26 ta’ Ottubru 2012
      li temenda l-Anness XX (Ambjent) għall-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea ("il-Ftehim ŻEE"), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament (KE) Nru 1005/2009 tal-Parlament Ewropew u tal-Kunsill tas-16 ta' Settembru 2009 dwar sustanzi li jnaqqsu s-saff tal-ożonu (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament tal-Kummissjoni (UE) Nru 744/2010 tat-18 ta' Awwissu 2010 li jemenda r-Regolament (KE) Nru 1005/2009 tal-Parlament Ewropew u tal-Kunsill dwar sustanzi li jnaqqsu s-saff tal-ożonu, fir-rigward tal-użi kritċi tal-aloni (2) għandu jiġi inkorporat fil-Ftehim ŻEE.
               
            
                  (3)
               
               
                  Ir-Regolament tal-Kummissjoni (UE) Nru 291/2011 tal-24 ta' Marzu 2011 dwar l-użi essenżjali ta' sustanzi kkontrollati għajr l-idroklorofluworokarburi fil-laboratorju għall-skopijiet ta' analiżi fl-Unjoni skont ir-Regolament (KE) Nru 1005/2009 tal-Parlament Ewropew u tal-Kunsill dwar sustanzi li jnaqqsu s-saff tal-ożonu (3) għandu jiġi inkorporat fil-Ftehim ŻEE.
               
            
                  (4)
               
               
                  Ir-Regolament (KE) Nru 1005/2009 jħassar r-Regolament (KE) Nru 2037/2000 tal-Parlament Ewropew u tal-Kunsill (4), li hu inkorporat fil-Ftehim ŻEE, u li konsegwentement għandu jitħassar mill-Ftehim ŻEE.
               
            
                  (5)
               
               
                  Mingħajr preġudizzju għal żvilupp futur mill-Kumitat Konġunt taż-ŻEE, għandu jiġi nnotat li r-Regolament (KE) Nru 450/2008 tal-Parlament Ewropew u tal-Kunsill tat-23 ta' April 2008 li jistabbilixxi l-Kodiċi Doganali Komunitarju (Kodiċi Doganali Modernizzat) (5) mhuwiex inkorporat fil-Ftehim ŻEE. Ir-referenzi għal dan ir-Regolament għalhekk m'għandhomx japplikaw.
               
            
                  (6)
               
               
                  L-Anness XX għall-Ftehim ŻEE għandu għalhekk jiġi emendat kif adatt,
               
            ADOTTA DIN ID-DEĊIŻJONI:
      Artikolu 1
      L-Anness XX għall-Ftehim ŻEE għandu jiġi emendat kif ġej:
      
                  1.
               
               
                  It-test tal-punt 21aa (ir-Regolament (KE) Nru 2037/2000 tal-Parlament Ewropew u tal-Kunsill) għandu jinbidel b’dan li ġej:
                  "32009 R 1005: Ir-Regolament (KE) Nru 1005/2009 tal-Parlament Ewropew u tal-Kunsill tas-16 ta' Settembru 2009 dwar sustanzi li jnaqqsu s-saff tal-ożonu (ĠU L 286, 31.10.2009, p. 1), kif emendat bi:
                  
                              —
                           
                           
                              
                                 32010 R 0744: Ir-Regolament tal-Kummissjoni (UE) Nru 744/2010 tat-18 ta’ Awwissu 2010 (ĠU L 218, 19.8.2010, p. 2).
                           
                        Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:
                  
                              (a)
                           
                           
                              Ir-referenzi għar-Regolament (KE) Nru 450/2008 tal-Parlament Ewropew u tal-Kunsill tat-23 ta' April 2008 li jistabbilixxi l-Kodiċi Doganali Komunitarju (Kodiċi Doganali Modernizzat) m'għandhomx japplikaw.
                           
                        
                              (b)
                           
                           
                              L-Artikoli 8(4) u (5)(b) m'għandhomx japplikaw.
                           
                        
                              (c)
                           
                           
                              Fir-rigward tal-Istati tal-EFTA, il-kliem ‧, il-kwantitajiet rispettivi, it-tul tal-perijodu li fih għandha tkun valida l-eżenzjoni u dawk l-utenti li jistgħu jieħdu vantaġġ minn dawk l-użi essenzjali tal-laboratorju u ta' analażi‧ fl-Artikolu 10(2) m'għandhomx japplikaw.
                           
                        
                              (d)
                           
                           
                              L-Artikolu 10(6) m’għandux japplika.
                           
                        
                              (e)
                           
                           
                              Fl-Artikolu 11(2) il-kliem ‧, ħlief għal 10(6),‧ għandhom jiddaħħlu wara l-kliem ‧L-Artikolu 10(3) sa (7)‧.
                           
                        
                              (f)
                           
                           
                              L-Artikolu 11(5) m’għandux japplika.
                           
                        
                              (g)
                           
                           
                              L-Artikolu 14(1), (3) u (4) m'għandux japplika.
                           
                        
                              (h)
                           
                           
                              Il-Kapitolu IV m'għandux japplika.
                           
                        
                              (i)
                           
                           
                              Id-dispożizzjonijiet rigward l-importazzjoni u l-esportazzjoni fl-Artikolu 24 m'għandhomx japplikaw.
                           
                        
                              (j)
                           
                           
                              L-Artikoli 27 u 28 m'għandhomx japplikaw.
                           
                        L-Istati EFTA għandhom, fil-livell nazzjonali jatwaw il-miżuri meħtieġa biex ikunu konformi mad-dispożizzjonijiet korrispondenti tal-Protokoll ta' Montreal u mal-miżuri korrispondenti tar-Regolament (KE) Nru 1005/2009 tal-Parlament Ewropew u tal-Kunsill."
               
            
                  2.
               
               
                  Il-punt li jmiss għandu jiddaħħal wara l-punt 21aa (Regolament (KE) Nru 1005/2009 tal-Parlament Ewropew u tal-Kunsill):
                  
                              "21aaa.
                           
                           
                              
                                 32011 R 0291: Ir-Regolament tal-Kummissjoni (UE) Nru 291/2011 tal-24 ta' Marzu 2011 dwar l-użi essenżjali ta' sustanzi kkontrollati għajr l-idroklorofluworokarburi fil-laboratorju għall-skopijiet ta' analiżi fl-Unjoni skont ir-Regolament (KE) Nru 1005/2009 tal-Parlament Ewropew u tal-Kunsill dwar sustanzi li jnaqqsu s-saff tal-ożonu (ĠU L 79, 25.3.2011, p. 4)."
                           
                        
            Artikolu 2
      It-tesi tar-Regolamenti (KE) Nru 1005/2009, (UE) Nru 744/2010 u (UE) Nru 291/2011 bil-lingwa Islandiża u dik Norveġiża, li għandhom jiġu ppublikati fis-Suppliment ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta' Novembru 2012, dment li n-notifiki kollha skont l-Artikolu 103(1) tal-Ftehim ŻEE jkunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima ŻEE ta', u fis-Suppliment ŻEE għal, Il-Ġurnal Uffiċjali tal-Unjoni Ewropea.
      
      
         Magħmul fi Brussell, is-26 ta’ Ottubru 2012.
         
            
               Għall-Kumitat Konġunt taż-ŻEE
            
            
               Il-President
            
            Atle LEIKVOLL
         
      
      
         (1)  ĠU L 286, 31.10.2009, p. 1.
      
         (2)  ĠU L 218, 19.8.2010, p. 2.
      
         (3)  ĠU L 79, 25.3.2011, p. 4.
      
         (4)  ĠU L 244, 29.9.2000, p. 1.
      
         (5)  ĠU L 145, 4.6.2008, p. 1.
      
         (*)  Ma huma indikati ebda rekwiżiti kostituzzjonali.